SL
C 303/52
Uradni list Evropske unije
8.8.2022
2.
Drugi tožbeni razlog: Komisija je pravno napačno domnevala, da podatki GESTDEM 2021/4203 in GESTDEM 2021/4204 spadajo na področje veljave splošne domneve o zaupnosti.
Tožeča stranka zato ne more razumeti zakaj naj bi bila vsakršno komuniciranje med Komisijo in nizozemskim uradom za konkurenco del upravnega spisa.
Ta domneva se ne nanaša a priori na dokumente, ki niso del tega spisa.
Tožba, vložena 13. junija 2022 – Aitana/EUIPO (Zadeva T-355/22) (2022/C 303/67) Jezik postopka: španščina Stranki Tožeča stranka: Aitana Actividades de Construcción y Servicios, SL (Alicante, Španija) (zastopnik: A.
Martí Martín, odvetnik) Tožena stranka: Urad Evropske unije za intelektualno lastnino (EUIPO)
Predlog Tožeča stranka Splošnemu sodišču predlaga, naj: — prizna uporabo zakonodaje, s katero je urejena pogodba (Real Decreto-Ley 3/2022 (1)). — prizna pravico družbe Aitana Actividades de Construcción y Servicios, SL (Aitana ACS, SL), da na podlagi doktrine o nepredvidljivem tveganju (Rebus Sic Stantibus) spremeni cene iz pogodbe. — prizna pravico družbe Aitana ACS, SL, da na podlagi načela varstva legitimnih pričakovanj spremeni cene iz pogodbe.
Tožbeni razlogi in bistvene trditve Tožeča stranka v utemeljitev tožbe navaja štiri tožbene razloge. 1.
Prvi tožbeni razlog: subsidiarna uporaba španskega zakona kot zakona, s katerim je urejena pogodba. — Tožeča stranka v zvezi s tem trdi, da je s klavzulo I.10-1 pogodbe določena subsidiarna uporaba španske zakonodaje.
Real Decreto-Ley 3/2022 z dne 1. marca se uporablja subsidiarno.
Na podlagi določb Real Decreto-Ley 3/2022 je treba priznati pravico do spremembe cen iz pogodbe. 2.
Drugi tožbeni razlog: na podlagi načel in pravil Evropske unije je treba posodobiti cene iz pogodbe. — V zvezi s tem je navedeno, da mora nepredvidljivo tveganje, ki povzroči pretirano breme za eno stranko, voditi do ponovnih pogajanj glede pogodbe.
Položaj, zaznamovan s pandemijo Sars-Cov-2, in vojni konflikt med ukrajinskim in ruskim narodom sta očitno nepredvidljivo tveganje.
Ta položaja sta povzročila izjemno povečanje cen materialov, ki ga ne sme nositi izključno družba Aitana ACS, SL. 3.
Tretji tožbeni razlog: priznanje pravice do spremembe pogodbe ne krši niti pogodbe niti načel preglednosti in svobodne konkurence. — Tožeča stranka v zvezi s tem trdi, da klavzula, ki omejuje spremembo cen, ne vključuje višje sile ali nepredvidljivega tveganja.
Za razširitev pogodbene odgovornosti na nepredvidene okoliščine se zahteva izrecna privolitev, ki ni bila dana.
V skladu s členom 172 Uredbe 2018/1046 (2) načeli preglednosti in svobodne konkurence s posodobitvijo cen nista kršeni.